Document ID: 31981R3423

Komisijas Regula (EEK) Nr. 3423/81
(1981. gada 30. novembris)
par datu paziņošanu, ko veic dalībvalstis, attiecībā uz labības un rīsu produktu eksportu kā pārtikas atbalstu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2727/75 par labības tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1949/81 [2], un jo īpaši tās 24. pantu,
ņemot vērā Padomes 1976. gada 21. jūnija Regulu (EEK) Nr. 1418/76 par rīsu tirgus kopīgo organizāciju [3], kurā jaunākie grozījumi izdarīti ar Grieķijas Iestāšanās aktu, un jo īpaši tās 26. pantu,
tā kā Kopienas pasākumu īstenošana saskaņā ar Pārtikas atbalsta konvenciju jāveic ciešā saistībā ar labības un rīsu tirgus kopīgās organizācijas pārvaldību attiecībā gan uz Kopienas, gan valsts pārtikas atbalsta pasākumiem;
tā kā saistībā ar minēto konvenciju Komisijas rīcībā ir jābūt noteiktiem datiem par Kopienas un valsts pārtikas atbalsta pasākumu ieviešanu;
tā kā šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
1. Par katru kalendāro mēnesi un ne vēlāk kā četras nedēļas pēc attiecīgā mēneša beigām dalībvalstis paziņo Komisijai pielikumā uzskaitītos datus, kuri attiecas uz labības un rīsu produktu eksportu, kas veikts saskaņā ar Pārtikas atbalsta konvenciju valsts vai Kopienas pārtikas atbalsta veidā.
2. Attiecībā uz darbībām, kas veiktas laika posmā no 1981. gada 1. augusta līdz šīs regulas spēkā stāšanās dienai, dalībvalstis Komisijai ne vēlāk kā līdz 1981. gada 31. decembrim paziņo 1. punktā minētos datus.
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1981. gada 30. novembrī

Labels: 12
17
5